IDS Východ

**Integrovaný dopravný systém IDS Východ** (skrátene **IDS Východ**) je integrovaný dopravný systém, ktorého cieľom je vybudovať moderný, zákaznícky atraktívny systém verejnej dopravy. Systém bude pozostávať zo všetkých druhov verejnej dopravy – vlaky, autobusy, MHD a zahŕňa celé územie Košického a Prešovského samosprávneho kraja. IDS umožňí cestovanie na jeden cestovný doklad bez ohľadu na použité druhy dopravy a prestupy.

## Založenie
[náhľad|Elektrobus SOR EBN 11 [Dopravný podnik mesta Košice|Dopravného podniku mesta Košice]]
[náhľad|Nízkopodlažný trolejbus [Škoda 24Tr v Prešove]]
[náhľad|Irisbus Crossway spoločnosti [Eurobus v Slanci]]
[náhľad|Autobus SAD Prešov v [Praha|Prahe]]
Založeniu spoločnosti predchádzali viaceré rokovania medzi oboma krajmi. Vyvrcholili rokovaním predsedov samosprávnych krajov dňa 17. júla 2019 v Prešove, na ktorom prišlo k úplnej zhode pri všetkých skutočnostiach k vzniku IDS.

Dohoda pozostávala napríklad z:
* vytvorenia novej obchodnej spoločnosti s.r.o. v mene IDS Východ,
* 50 % podiel oboch spoločníkov na základnom imaní spoločnosti,
* sídlo spoločnosti v Košiciach na Turgenevovej ulici 36,
* vytvorenie osobitného pracoviska v Prešove,
* financovanie prevádzkových nákladov v pomere KSK a PSK 60:40 v prvé 2 roky,
* zámer, aby sa vzťah s krajskými mestami riešil zmluvne.

Spoločnosť bola založená 8. októbra 2019. Zakladateľmi sú Košický a Prešovský samosprávny kraj (s rovnakým podielom). Dozorná rada spoločnosti má štyroch členov, dvoch z každého kraja a zároveň dvoch konateľov.

Do tvorby integrovaného dopravného systému sa 21. septembra 2020 zapojilo krajské mesto Prešov. Dňa 27. novembra 2020 sa do integrovaného dopravného systému zapojilo aj mesto Košice.

## Typy cestovného
V regionálnej autobusovej doprave Košického a Prešovského samosprávneho kraja platí od 1. augusta 2024 zónová tarifa. Je možné si zakúpiť jednorazové prestupné lístky, ako aj denné, mesačné, štvrťročné, polročné a ročné predplatné lístky. Čím je časová platnosť lístka dlhšia, tým je jeho cena v prepočte na 1 cestu výhodnejšia.

Cestovné sa určuje podľa počtu zón na trase. Benefitom najmä pre pravidelných denných cestujúcich a pre cestujúcich na dlhšie vzdialenosti sú výhodné predplatné a prestupné lístky.

**Základné delenie cestovného z hľadiska poskytovanej zľavy:**

* **Základné cestovné** – plná výška cestovného
* **Zľavnené cestovné** – zľava 50 %
* **Osobitné cestovné** – zľava 80 %
* **Víkendové cestovné** – 1 euro na osobu na spoj, za **bližšie určených** podmienok

**Podrobné druhy cestovných lístkov:**

* **Jednorazový prestupný lístok:**
** Lístok je platný na 2 spoje v rámci cesty (teda vrátane 1 prestupu), pričom cena prestupného lístka na 2 spoje je výhodnejšia než cena, ktorú by cestujúci zaplatil, ak by si zakúpil lístok na každý spoj zvlášť.
** *Nákup jednorazových prestupných lístkov je podmienený platbou z dopravnej karty (fyzickej alebo virtuálnej).*
* **Časové predplatné lístky:**
** **Jednodňový celosieťový lístok** – neobmedzené cestovanie v rámci všetkých tarifných zón IDS Východ do konca daného dňa.
** **Mesačný zónový lístok** – neobmedzené cestovanie v rámci zakúpených tarifných zón po dobu 30 dní. **Mesačný celosieťový lístok** – neobmedzené cestovanie v rámci všetkých tarifných zón IDS Východ po dobu 30 dní.
** **Štvrťročný zónový lístok** – neobmedzené cestovanie v rámci zakúpených tarifných zón po dobu 90 dní. **Štvrťročný celosieťový lístok** – neobmedzené cestovanie v rámci všetkých tarifných zón IDS Východ po dobu 90 dní.
** **Polročný zónový lístok** – neobmedzené cestovanie v rámci zakúpených tarifných zón po dobu 180 dní. **Polročný celosieťový lístok** – neobmedzené cestovanie v rámci všetkých tarifných zón IDS Východ po dobu 180 dní.
** **Ročný** **zónový lístok** – neobmedzené cestovanie v rámci zakúpených tarifných zón po dobu 365 dní. **Ročný celosieťový lístok** – neobmedzené cestovanie v rámci všetkých tarifných zón IDS Východ po dobu 365 dní.
** *Časové predplatné lístky nie sú k dispozícii v papierovej forme. Nosičom časových predplatných lístkov je výhradne dopravná karta (fyzická alebo virtuálna).*

*Zónová tarifa je v prvej fáze uplatnená iba v regionálnej autobusovej doprave, následne sa však počíta s jej postupným rozširovaním aj na železničnú dopravu a MHD v jednotlivých mestách Košického a Prešovského samosprávneho kraja. Konečným cieľom je, aby jeden cestovný lístok platil bez obmedzení v autobusovej, železničnej, aj mestskej hromadnej doprave na celom území východného Slovenska.*

## Dopravcovia
### MHD
* Dopravný podnik mesta Košice
* Dopravný podnik mesta Prešov
### Regionálna autobusová doprava
* Arriva Michalovce
* Eurobus
* SAD Humenné
* SAD Poprad
* SAD Prešov SK
### Železničná doprava
* Železničná spoločnosť Slovensko - od júl 2026

## Referencie

## Pozri aj
* Mestská hromadná doprava v Košiciach
* Autobusová doprava v Košiciach

## Externé odkazy

* Oficiálna stránka IDS

Kategória:Doprava v Košiciach
Kategória:Doprava v Prešove
Kategória:Doprava v Košickom kraji
Kategória:Doprava v Prešovskom kraji
Kategória:Integrované dopravné systémy na Slovensku
Kategória:Podniky v Košiciach
Kategória:Organizácie založené v 2019
Kategória:Organizácie v zriaďovateľskej pôsobnosti Košického samosprávneho kraja
Kategória:Organizácie v zriaďovateľskej pôsobnosti Prešovského samosprávneho kraja